钦定古今图书集成/历象汇编/庶征典/第013卷 > 《赐文武百寮宰臣史弥远等上表奏请皇帝御殿复膳不允批答》真德秀
## 钦定古今图书集成/历象汇编/庶征典/第013卷 > 《赐文武百寮宰臣史弥远等上表奏请皇帝御殿复膳不允批答》真德秀

省表具之。朕以眇身，获承宗庙，常惧弗称，以累付托
之明。属者风霆之警，厥证甚异，憔德菲薄，晻于政理。
故天动威，以显朕邮。在《易》有之，“洊雷震”，君子以恐惧
修省，是用惕然。贬食避殿，盖不若是，无以见朕畏威
罪己之诚。惟卿等协同一心，饬正庶事，以辅予不逮，
迺所望也。若夫抗章所陈，靳复常度。顾朕寡昧，方念
“弗足以御九筵之峻，享四海之珍。省愆未遑，其敢议
此。尚体斯意，毋重有云。”《所请宜不允》。